stanford-oval/wikipedia huggingface dataset:
Outi Vuoriranta

Outi Vuoriranta on suomalainen näyttelijä, joka on näytellyt televisiosarjoissa, teatterissa, lyhytelokuvissa ja radiokuunnelmissa. Hän on valmistunut näyttelijäksi Tampereen yliopiston näyttelijäntyönlaitokselta (Näty) vuonna 1999.
Vuoriranta on näytellyt Suomen Kansallisteatterissa, Teatteri Avoimissa Ovissa ja Teatteri Telakalla.  Hän on näytellyt myös tv- sarjoissa mm. Kivi ja kilpi (2001), Tie Eedeniin (2003–2005) ja Pelkovaara (2004).
Parapara

Yksinkertainen parapara-peli Parapara Paradise. Kaksi ohjainsettiä aistii yksinkertaisia käsiliikkeitä.
Parapara on Japanista lähtöisin oleva klubitanssi. Paraparassa keskitytään ylävartalon ja erityisesti käsien liikkeisiin. Yleisin paraparassa oleva askel on mukautuva sivuaskel, steppi, jota toistetaan tanssiessa. Laji koostuu parapara-klubien lanseeraamista virallisista koreografioista, joita opetetaan klubi-illoissa, ja joita voi opetella myös DVD:iltä tai fanien kuvaamista videoista.
Parapara käy myös kuntoilusta. Etenkin käsivarret ovat kovilla, ja myös vatsa- ja selkälihaksia käytetään. Parapara on japanilainen klubitanssilaji, johon kuuluu myös oma musiikkityylinsä. Nykyään parapara on levinnyt japanilaisilta klubeilta muihinkin maihin. Paraparassa liikutetaan erityisesti käsiä. Jalat kuitenkin toistavat samaa askelkuviota, jolla pidetään rytmi yllä. Kahden ja puolen minuutin tanssissa on noin 200 askelta. Parapara voi siis olla varsin monimutkaista ja vaativaa. Eri tanssien vaikeustasot ilmoitetaan kolmiportaisella asteikolla helposta vaikeaan (easy, medium, hard).
Parapara-musiikkina käytetään muiden muassa J-popin erilaisia reippaita ja iloisia kappaleita. Periaatteessa paraparaa voi tanssia minkä tahansa musiikin tahdissa, mutta paraparaan on kuitenkin myös omia kappaleitaan. Parapara on Japanissa varsin suosittua, ja esimerkiksi TV-sarjan alkumusiikki voi olla parapara-tanssille sovitettua, ja siihen olla oma parapara-koreografiansa.
J-popin lisäksi paraparassa suosittuja tanssi- ja musiikkilajeja ovat esimerkiksi: eurobeat, techpara (tekno-parapara), trapara (trance-parapara) ja torapara. Helpoimpia tansseja ovat eurobeat-tanssit, keskivaikeita techpara ja trapara, ja vaikeita, erityisesti poikien suosimia torapara.
Suomessa parapara on harvinainen harrastus. Ensimmäinen Suomessa parapara-tanssitunteja järjestänyt yhdistys oli vuosina 2006-2015 toiminut FinnPARAnoids, joka järjesti tunteja Helsingissä ja Turussa. Tällä hetkellä parapara-tunteja järjestävät vuodesta 2009 toiminut TanPARA Tampereella ja Helsinki Circle Helsingissä.
Aiheesta muualla

FinnPARAnoids.
TanPARAn verkkosivut
Satu Virtanen: Parapara haastaa hölmöilemään. Turun sanomat 5.2.2008.
Paraestra

| Paraestra |
| --- | --- |

Perustettu:  1. joulukuuta 1997
Perustajat:  Yuki Nakai
Valmentajat:  Taro Wakabayashi
Lajit:  brasilialainen jujutsu, shooto, sambo
Paikkakunta:  Tokio
Tunnetuimmat ottelijat:  Shinya Aoki (2001–) Masakazu Imanari (?–2008) Satoru Kitaoka (2001–2012) Masakatsu Ueda
Mestaruudet:  Shinya Aoki (DREAM, kevyensarjan mestaruus 2009–2011), (ONE, kevyensarjan mestaruus 2013–) Masakazu Imanari (DEEP, höyhensarjan mestaruus 2005–2007), (Cage Rage, höyhensarjan mestaruus 2007–2008)
Paraestra (jap. パラエストラ) on japanilainen vapaaotteluseura, jonka perusti entinen vapaaottelija Yuki Nakai. Seuralla on useita saleja Japanissa, Etelä-Koreassa ja Kanadassa. Seurassa harjoitellaan pääosin brasilialaista jujutsua ja shootoa. Seuran menestyneimpiä ottelijoita ovat olleet Shinya Aoki ja Masakazu Imanari.
Aiheesta muualla

Kotisivut (japaniksi)
Para-ampumahiihto

Para-ampumahiihtäjä Andy Soule 2010 talviparalympialaisissa.
Para-ampumahiihto on vammaisurheilulaji, jossa vammaisurheilijat kilpailevat luokituksen mukaan ampumahiihtomatkoilla. Se on olluttalviparalympialaji liikuntavammaisille vuoden 1988 Innsbruckin kisoista lähtien ja näkövammaisille urheilijoille vuoden 1992 Albertvillen kisoista lähtien.
Para-ampumahiihdossa ovat omat lähtönsä pysty- ja kelkkahiihtäjille. Kelkkahiihtäjien hiihtokelkka räätälöidään aina ampumahiihtäjän mittojen mukaan. Hiihdon aikana ampuma-ase ei ole mukana vaan se odottaa kilpailijaa ammuntapaikalla. Näkövammaisilla urheilijoilla on näkevä opas mukana ja he käyttävät Eko-Aims -asetta.
Säännöt

Para-ampumahiihdossa kilpaillaan henkilökohtaisilla 7,5 ja 12 km:n matkoilla. Pystyhiihtäjät hiihtävät omassa sarjassaan sekä kelkkahiihtäjät omassa sarjassaan. Kaikki näkövammaiset hiihtäjät kilpailevat samassa sarjassa.
Jokainen kilpailija saa omaan vammaluokkaansa oikeuttavan hyvitysprosentin tulosten laskussa. Esimerkiksi näkövammaisten luokituksessa B1-luokan hiihtäjät, jotka ovat sokeita, saavat 12 % aikahyvityksen reaaliajasta.
Luokitus

Para-ampumahiihdossa kilpaillaan yhteensä 15 eri vammaluokassa. Pystyampumahiihtäjillä on seitsemän luokkaa LW2−LW9 ja kelkka-ampumahiihtäjillä viisi luokkaa LW10−LW12. Näkövammaisilla ampumahiihtäjillä on käytössä kolme luokkaa B1−B3.
Aiheesta muualla

Paralympiakomitean sivut ampumahiihdosta
Omenastruudeli

Wieniläinen omenastruudeli
Leipomossa valmistetaan omenastruudelia
Omenastruudeli vaniljajäätelön kera
Omenastruudeli (saks. Apfelstrudel) on suosittu struudeli. Sana "struudeli" tulee saksankielisestä sanasta Strudel ja tarkoittaa pyörrettä. Valmistukseen käytetään etenkin sitä varten kehitettyä struudelitaikinaa mutta myös lehtitaikinaa tai tarkoitukseen sopivaa hiivataikinaa. Leipurin bravuuri on osata tehdä paperinohut n.s. "vedetty struudelitaikina", jolloin struudeliakin kutsutaan vedetyksi struudeliksi eli saksaksi ausgezogener Apfelstrudel. Tällä tavoin valmistettu omenastruudeli on perinteinen Itävalta-Unkarin ajalta periytyvä jälkiruoka ja Itävallan kansallisruoka.
Omenastruudelin täyte koostuu (ilman siemenkotaa) viipaloidusta, sopivan happamista omenista, rusinoista, voissa ruskistetuista korppujauhoista, kanelista ja sokerista.
Omenastruudeli tarjoillaan lämpimänä, kylmänä tai jälkikäteen lämmitettynä. Yleensä se puuteroidaan tomusokerilla ja tarjoillaan joskus vaniljakastikkeen, vaniljajäätelön tai kermavaahdon kanssa, vaikka lisukkeet eivät kuulu perinteiseen itävaltalaiseen versioon.
Omenastruudelista tehdään muunnelmia myös mantelitikkujen, hienonnettujen saksanpähkinöiden, Stroh-rommissa turvonneiden rusinoiden ja raastetun sitruunankuoren kanssa.
Historia

Struudelitaikinan alkuperä on luultavasti Arabian niemimaalla, mistä se tuli Egyptin, Palestiinan ja Syyrian kautta Turkkiin. Sieltä resepti tuli Konstantinopolin valloituksen jälkeen vuonna 1453 turkkilaisen baklavan tai kenties täytetyn pitaleivän reseptistä edelleen kehiteltynä Balkanin kautta Wieniin. Hyvin säilyvänä sitä käytettiin armeijoiden muonituksessa. Itävalta-Unkarin keisarikunnan aikana tuli omenastruudeli (unkariksi: Almás rétes) Unkarista Wieniin. Unkarilaiset oppivat paperinohuen taikinan valmistuksen Wienin turkkilaispiirityksen aikana 1500- ja 1600-luvuilla. Omenastruudeli mainitaan kirjallisesti ensimmäistä kertaa vuonna 1696.
Muuta

Omenastruudeliin sopivia happamahkoja omanalajikkeita myydään Itävallassa toreilla nimellä "Strudler" eli struudeloija.
Vuonna 1991 sai itävaltalainen kondiittori Roman Huemer televisioidussa struudelikilpailussa venytettyä struudelitaikinan alle kahdessa minuutissa kolmen neliömetrin kokoiseksi, ja hän kääri siihen 252 cm pitkän struudelin.
Itävallassa on sanonta ”das zieht sich wie ein Strudelteig” eli "se venyy kuin struudelitaikina", mikä tarkoittaa sellaista, missä ei näytä tapahtuvan edistystä eikä sen loppua ole nähtävissä.
Aiheesta muualla

Wikimedia Commonsissa on kuvia tai muita tiedostoja aiheesta .
Apfelstrudel, Milchrahmstrudel, Topfenstrudel. des österreichischenLebensministeriums.  Itävallan elintarvikeministeriön perinneruokarekisteri.
Youtubevideo, jossa näytetään "venytetyn struudelitaikinan" venyttäminen.
Lähes alkuperäinen resepti suomeksi. (Arkistoitu – Internet Archive)
Obus

| Obus Nimbus |
| --- | --- | --- |

Studioalbumin tiedot
 Äänitetty : Microvox-studio, 1974
 Julkaistu: 1974
 Formaatti: LP, CD (2013)
 Tuottaja(t): Mikael Nimbus
 Tyylilaji: progressiivinen rock, folk rock
 Kesto: 33.18
 Levy-yhtiö: Satsanga Rocket Records (2013)
Obus on suomalaisen Nimbus-yhtyeen ensimmäinen ja samalla ainoa levy vuodelta 1974. Albumi sisältää kuusi esitystä, joista viisi on Harri Suilamon ja yksi Pekka Raution sävellyksiä sekä sanoituksia. Albumi jäi ilmestyessään vähälle huomiolle. Kotimainen Rocket Records julkaisi vuonna 2013 albumin ensimmäisen virallisen CD-painoksen (ROK-132), johon on lisätty bonusraidoiksi kaksi aiemmin levyllä julkaisematonta esitystä. Saksalainen Shadoks Music julkaisi albumista puolestaan vinyyliuusintapainoksen vuonna 2016. Kannen kuvan taustalla oleva rakennus on Vuorentaan kartano.
Kappaleet > A-puoli

Ennustus – 7.04
Jälkisäädös – 4.03
Muutos – 5.09
Kappaleet > B-puoli

Epilogi – 3.55
Pessimistinen Dialogi – 6.54
Yksinäinen Purjehtija – 6.19
Kappaleet > Uusintapainoksen bonuskappaleet

Myrskyjen välillä – 6.42
Aamumaa – 7.48
Kokoonpano

Pasi Saarelma – laulu
Harri Suilamo – kitara
Pekka Rautio – urut
Jussi Jokiranta – basso
Matti Jokiranta – rummut
Kokoonpano > Vierailevat muusikot

Matti Rautio – viulu
Kokoonpano > Muut tekijät

Mikael Nimbus – tuottaja (Mikko Kuoppamäen salanimi ko. albumin tuottajana)
Pekka Nurmikallio – äänittäjä
Martti Lehtonen – kansikuva
Seppo Pietikäinen – kansikuva
Aiheesta muualla

Nimbus - Obus (1974) albumin tekijätiedot ja eri julkaisut verkkosivustolla Discogs.com En
Paul Gower

Paul Gower on Andrew Gowerin veli, joka on ollut tämän apuna RuneScape-pelin kehittämisessä. Hän oli veljensä mukana perustamassa Jagex-pelistudiota. Hän myi osuutensa Jagexista ja erosi myös tämän hallituksesta vuonna 2010 samaa aikaa muiden perustajajäsenten kanssa.
Outlander

Outlander tarkoittaa seuraavia asioita:
Outlander, Howard McCainin ohjaama vuoden 2008 elokuva, jonka pääosassa on James Caviezel
Outlander, vuoden 1992 videopeli
Outlander, Diana Gabaldonin vuoden 1991 kirja joka on suomennettu nimellä Muukalainen
Outlander – Matkantekijä, Diana Gabaldonin kirjasarjaan perustuva televisiosarja
Mitsubishi Outlander, Mitsubishi Motorsin valmistama automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Outlander”, voi hakea sivunnimihaulla, laajalla sivunnimihaulla tai tekstihaulla.
Omenavähämittari

| Omenavähämittari |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Kenttämittarit Larentiinae
Suku::  Pasiphila
Laji::  rectangulata
Kaksiosainen nimi
 Pasiphila rectangulata  (Linnaeus, 1758) 
Katso myös
   Omenavähämittari Wikispeciesissä   Omenavähämittari Commonsissa 
Infobox OKNimi-testi OK: 
Omenavähämittari (Pasiphila rectangulata) on mittareihin kuuluva perhoslaji.
Koko ja ulkonäkö

Omenavähämittari on väritykseltään sammalenvihreä ja sen siipien kärkiväli on 17–20 millimetriä. Etusiivet ovat vihreät ja mustahkonharmaapoikkijuovaiset. Keskisarakkeen reunat ovat mustat; niistä sisempi on tasaisen kaareva, ulompi yhtenäinen ja sen etuosassa on kaksi hammasta, joista taaempi on suurempi. Keskisarakkeen reunojen keskellä sijaitseva keskipilkku on musta. Ulkosarakkeen sisäosassa on kolme mustanharmaata varjolaikkua, joiden välissä on kaksi vihreää juovaa ulomman poikkiviirun hampaista aaltoviiruun. Aaltoviiru on hieno, hampaallinen ja pohjan värinen. Ulkoreunajuova on yhtenäinen ja suonien välissä paksumpi. Takasiivet ovat samanlaiset kuin etusiivet. Takaruumiin tyven lähellä kyljissä on mustahkoja täpliä tai epätäydellinen rengas. Myös perhosen takaruumis on selvästi vihertävä.
Omenavähämittarin muna on pitkänomaisen ovaali ja kiiltäväpintainen; väritykseltään se on aluksi valkeahkonkeltainen, myöhemmin samean punaharmaa. Touko-kesäkuussa kuoriutuvan vihreän 12–13-millisen toukan selkäjuova on punainen tai punaruskea. Sivuselkäjuova puuttuu tai näkyy heikosti kahdessa takimmaisessa jaokkeessa. Usein selkäjuova on hajonnut laikuiksi tai puuttuu kokonaan. Kotelo on noin 7–8,5 millimetrin mittainen ja väriltään vaaleanruskea.
Levinneisyys ja lentoaika

Omenavähämittari on melko yleinen Etelä- ja Keski-Suomessa, ja pohjoisimmat havainnot ovat Kittilästä. Lentoaika ulottuu heinäkuun alkupuoliskolta elokuun alkuun.
Elinympäristö ja elintavat

Omenavähämittarin elinympäristöä ovat ennen kaikkea lehdot, mutta kulttuuriympäristössä sen voi tavata puistosta tai pihamaalta. Laji suosii tuomea kasvavia metsänreunoja. Omenavähämittari on yöaktiivinen ja tulee valolle. Se koteloituu löyhään koppaan karikkeen sekaan tai joskus myös kaarnanrakoon; muna on talvehtiva vaihe.
Ravintokasvit

Omenavähämittarin toukan ravintokasveja ovat omenapuu, päärynä ja muut hedelmäpuut, mutta myös tuomi sekä erilaiset kukkasilmut ja kukat.
Parafijivka

| Parafijivka (Парафіївка) |
| --- | --- |
 lippu:  vaakuna
 Tšernihivin alue Ukrainassa, alla kaupungin sijainti alueella
 Parafijivka
 Koordinaatit: 50.884°N, 32.6447°E 
Valtio:  Ukraina
Alue:  Tšernihivin alue
Piiri:  Prylukyn piiri
Väkiluku (2021):  2 212
Aikavyöhyke:  UTC+2
 – Kesäaika:  UTC+3
Postinumero:  16730
Suuntanumero(t):  +380 4633
Infobox OKVirheellinen NIMI-arvo: 
Parafijivka (ukr. Парафіївка) on kaupunkityyppinen taajama Ukrainan Tšernihivin alueella. Parafijivka on osa Prylukyn piiriä. Vuoden 2021 alussa Parafijivkan taajamassa arvioitiin asuvan 2 212 henkeä.
Kuvagalleria

Parafijivkan sokeritehdas
Näkymä Parafijivkassa
Nuclear Rebirth

| Nuclear Rebirth Steel Mammoth |
| --- | --- | --- |

Studioalbumin tiedot
 Äänitetty : Bughouse Studio
 Julkaistu: 11. lokakuuta 2011
 Tyylilaji: heavy metal, punk
 Levy-yhtiö: Ektro Records
Steel Mammothin muut julkaisut
| Radiation Funeral 2011 | Nuclear Rebirth 2011 | Atomic Oblivion 2017 |
Nuclear Rebirth on suomalaisen heavy metal -yhtye Steel Mammothin viides studioalbumi. Se julkaistiin vuonna 2011 levymerkillä Ektro Records.
Kappaleet

Nightmare Ad Nauseam
Sleep Possession
Hate Medicine Lucifer
Torture Labyrinth
Warrior of Nothing
Spirit Armageddon
Looking at the Winner
The Dark Behind the Dark
Ghost Blood Dominion
Nuclear Rebirth
Beast Demon Serpent Animal
Undead Facts, Now
Kokoonpano > Yhtye

Garfield Steel – laulu
Juicyifer – kitara, taustalaulu
Warbus – bassokitara, taustalaulu
Masterator – rummut, kitara
Kokoonpano > Tuotanto

Japi Tremor – äänittäjä
Partawarrior – kansikuva
Arvostelut

Imperiumi.net:
Noise.fi:
Soundi:
Aiheesta muualla

Albumi Nuclear Rebirth Encyclopaedia Metallum -sivustolla (englanniksi)
Nuclear Rebirth discogs.com -sivustolla
Paul Gorguloff

Paul Gorguloff
Paul Gorguloff (ven. Павел Тимофеевич Горгулов, Pavel Timofejevitš Gorgulov) (29. kesäkuuta 1895 Labinsk, Kuban, Venäjä –14. syyskuuta 1932 Pariisi) oli venäläissyntyinen emigrantti ja kirjailija, joka murhasi Ranskan presidentin Paul Doumerin 6. toukokuuta vuonna 1932 Pariisiin kirjamessuilla.
Gorguloff syntyi Labinskissa, Kubanin alueella, Venäjällä. Gorguloff opiskeli lääketiedettä ennen kuin Ensimmäinen maailmansota syttyi. Hän haavoittui sodassa.
Venäjän vallankumouksen aikana Gorguloff taisteli Venäjän valkoisessa armeijassa bolševikkeja vastaan ennen kuin muutti Prahaan, Tšekkoslovakiaan jossa suoritti opinnot loppuun.
Gorguloff karkotettiin Tšekkoslovakiasta, koska suoritti laittomia abortteja. 
Hän muutti Pariisiin ja sieltä Nizzaan vuonna 1931, jossa hän suoritti laittomia lääketieteellisiä kokeita. Gorguloffia uhkailtiin karkotuksella, kunnes hän muutti Monacoon vuonna 1932.
Gorguloff saapui 6. toukokuuta vuonna 1932 Hôtel Salomon de Rothschildiin, jossa hän meni presidentti Doumerin luokse ja ampui häntä takaa, kolme laukausta. Kaksi niistä osui presidenttiin. 
Presidentti Doumer kaatui lattialle, ja hänet vietiin välittömästi Beaujonin sairaalaan, jossa hän kuoli seuraavana päivänä.
Yksi kirjamessujen vierailevista kirjailijoista Claude Farrère onnistui saamaan Gorguloffin maahan ennen kuin poliisi saapui.
Gorguloffin motiivi ampua presidentti Doumer oli yksinkertaisesti se, että Ranska ei tukenut valkoista vastavallankumouksellista liikettä Venäjällä bolševiikkejä vastaan. Gorguloff pidätettiin, ja hänet vietiin La Santén vankilaan, jossa hänet tuomittiin kuolemaan giljotiinilla. 
Hänen viimeiset sanat olivat: "Venäjä kotimaani".
Paradox (piraattiryhmä)

Kuvakaappaus Paradoxin vuonna 2001 Windowsille tekemästä cracktrosta tai introsta, joka ottaa kantaa "piratismin vastaiseen sotaan".
Paradox (PDX) on piraatti- ja demoskeneryhmä. Se on erikoistunut videopelien ja muiden ohjelmistojen kopiosuojausten murtamiseen eli kräkkäämiseen ja on toiminut ainakin Amiga- ja PC-tietokoneiden sekä erilaisten pelikonsolien parissa.
Paradox perustettiin 1980- ja 1990-lukujen vaihteessa, todennäköisesti loppuvuodesta 1989. Tavoitteena oli koota "kovan luokan" Amiga-kräkkäysryhmä. Sen lisäksi Paradox kunnostautui ruotsalaisen Linus Walleijin (Triad-ryhmän "King Fisher") mukaan varhaisessa Amiga-demoskenessä. Yksi ryhmän tuon ajan silmiinpistävistä tuotoksista on vuoden 1990 Super Off Road Racer -cracktro, joka esittää paholaista hyväksikäyttämässä pientä enkeliä (taustalla ilmeisesti halu panna halvalla kilpailevaa, Angels-nimistä Amiga-ryhmää).
1990-luvun alkupuolella Paradox käytännössä hajosi, mutta koottiin uudelleen. Se laajensi pian toimintaansa Amigan puolelta myös muille laitealustoille. 2000-luvulla se on tiettävästi murtanut muun muassa Sonyn PlayStation Portablessa käytetyn UMD-levyformaatin ja keksinyt tavan ohittaa Windows Vistan virallinen tuoteaktivointi, helpottaen siten käyttöjärjestelmän luvattomien kopioiden käyttöä.
Aiheesta muualla

Paradoxin kotisivut (Internet Archive 21.3.2007) (englanniksi)
Paradox Pouet.net-sivustolla (englanniksi)
Paradoxin graafikkona toimivan/toimineen "Alienin" sivut (englanniksi)
Paradoxin graafikkona toimivan/toimineen "H2o:n" haastattelu, Hugi-diskmag 2008 (englanniksi)
Paul Goldsmith

| Paul Goldsmith> Henkilötiedot |
| --- | --- |
Syntynyt: 2. lokakuuta 1925 Parkersburg, Länsi-Virginia
Kuollut: 6. syyskuuta 2024 (98 vuotta)
Kansalaisuus:   Yhdysvallat
Formula 1 -ura
Aktiivivuodet:  1958–1960
Talli(t):  Kurtis Kraft, Epperly
Kilpailuja:  3
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  6
Ensimmäinen kilpailu:  Indianapolis 500 1958
Viimeinen kilpailu:  Indianapolis 500 1960
Paul Edward Goldsmith (2. lokakuuta 1925 Parkersburg, Länsi-Virginia – 6. syyskuuta 2024) oli yhdysvaltalainen Indianapolis 500-, NASCAR- ja moottoripyöräkuljettaja. Hän osallistui Indianapolis 500:een kuudesti kausilla 1958–1964, joista vuodet 1958–1960 kuuluivat myös Formula 1-sarjaan. Hän saavutti yhteensä yhden palkintosijan (vuoden 1960 Indianapolis 500-kilpailu) ja 6 MM-pistettä.
Goldsmith kilpaili AMA-moottoripyöräsarjoissa 1940-luvun lopusta 1950-luvun puoliväliin. Hän voitti ensimmäisen kerran vuonna 1952 Milwaukee Milella Harley Davidsonilla. Hänen kuuluisin voittonsa on vuoden 1953 Daytona 200 -kilpailun voitto. Hän voitti sadan mailin kilpailun Langhornessa samana vuonna saaden vuoden tunnetuin ajaja -palkinnon saavutuksistaan. Vuonna 1954 Goldsmith voitti Charity Newsies -kilpailun Columbuksessa Ohiossa. Hän otti viimeisen voittonsa vuonna 1955 Scherervillessä, Indianassa. Hän siirtyi Stock car -sarjaan tämän jälkeen.
Goldsmith kilpaili NASCAR-sarjassa vuosina 1956–1969 saavuttaen 9 voittoa ja 8 paalupaikkaa ollen top 10 joukossa 59 kertaa. Hän oli parhaimmillaan viides vuoden 1966 Grand National cupissa. Goldsmith voitti myös viimeisen Daytona Beach Road Coursen kilpailun vuonna 1958. Hän on ainoa kuljettaja, joka on voittanut kyseisen kilpailun moottoripyörällä ja Stock carilla.
Hän voitti USAC-sarjan mestaruuden vuonna 1961 ja 1962.
Parhaan lyhytdokumentin Oscar-palkinto

Parhaan lyhytdokumentin Oscar-palkinto  on Yhdysvaltain elokuva-akatemian vuosittain jakama nk. Oscar-palkinto parhaalle lyhyelle dokumenttielokuvalle. Sitä on jaettu vuodesta 1941 lähtien. Sitä ei jaettu seuraavana vuonna vaan dokumentit olivat yhdistettynä yhteen kategoriaan. Vuodesta 1943 lähtien dokumentit on jaettu pitkään ja lyhyeen kategoriaan.
Nuclear Barbarians

| Nuclear Barbarians Steel Mammoth |
| --- | --- | --- |

EP-levyn tiedot
 Äänitetty : Rattkellar
 Julkaistu: 16. heinäkuuta 2007
 Tyylilaji: stoner rock, heavy metal
 Kesto: 17.55
 Levy-yhtiö: Ektro Records
Steel Mammothin muut julkaisut
|   | Nuclear Barbarians 2007 | Atomic Mountain 2007 |
Nuclear Barbarians on suomalaisen metalliyhtye Steel Mammothin EP-levy. Se julkaistiin vuonna 2007 levymerkillä Ektro Records.
Kappaleet

Kaikki kappaleet kirjoittanut ja sovittanut Steel Mammoth.
Spirit Horse – 3.41
Steel Tormentor – 3.08
Nuclear Barbarians – 3.06
Doomsday – 5.01
Slow Death – 2.59
Kokoonpano

Garfield Steel – laulu, kitara, bassokitara, lyömäsoittimet, grafiikka, kansikuva
Juicyifer – kitara, bassokitara, lyömäsoittimet, taustalaulu
Rema 7000 – rummut, lyömäsoittimet, huilu, taustalaulu
Kokoonpano > Tuotanto

Krypt – äänittäjä, miksaaja, masteroija, kitara (kappale 4)
Mouseleum – masteroija
Lord Black Sotanörsu – layout, grafiikka
Heavy Salminen – valokuvat
Arvostelut

Desibeli.net:
Aiheesta muualla

Albumi Nuclear Barbarians Encyclopaedia Metallum -sivustolla (englanniksi)
Nuclear Barbarians discogs.com -sivustolla
ParaNorman

| ParaNorman |
| --- | --- |

Ohjaaja:  Sam Fell Chris Butler
Käsikirjoittaja:  Chris Butler
Tuottaja:  Travis Knight Arianne Sutner
Säveltäjä:  Jon Brion
Kuvaaja:  Tristan Oliver
Pääosat:   Kodi Smit-McPhee  Tucker Albrizzi  Anna Kendrick  Casey Affleck  Christopher Mintz-Plasse  Leslie Mann  Jeff Garlin  Elaine Stritch  Bernard Hill  Jodelle Ferland  Tempestt Bledsoe  Alex Borstein  John Goodman 
Valmistustiedot
Valmistusmaa:  Yhdysvallat
Tuotantoyhtiö:  Laika (yhtiö)
Levittäjä:  Focus Features UIP-Dunafilm Netflix
Kesto:  92 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
ParaNorman on yhdysvaltalainen stop motion -animaatioelokuva, joka sai ensi-iltansa Suomessa 7. syyskuuta 2012. Sen on ohjannut Sam Fellen ja Chris Butler. Elokuvan genre on kauhukomedia. Paranorman on Laikan tuottama elokuva niin kuin elokuvat Boksitrollit sekä Coraline ja toinen todellisuus.
Juoni

Elokuva kertoo nuoresta pojasta nimeltä Norman, joka osaa puhua kuolleille. Häntä pidetään kykynsä vuoksi outona ja häntä kiusataan koulussa. Kukaan ei usko häntä.
Myös Normanin isosetä näkee kuolleita ja kertoo pojalle kaupunkia uhkaavasta noidan kirouksesta. Myyttinä pidetty kirous onkin totta, ja sen langettanut noita herättää kuolleet joka vuosi. Myöhemmin isosetä kuolee, jolloin kirouksen estäminen siirtyy Normanin hoidettavaksi. Hänen täytyy löytää noidan hauta ja lukea noidalle satu Prinsessa Ruususesta, jolloin noita nukahtaa, ja kuolleet palaavat hautoihinsa.
Suomalaiset äänet

Norman - Erik Carlson
Normanin isä - Mikko Kivinen
Marjatta Leppänen
Ella Pyhältö
Petrus Kähkönen
Courtney, Normanin isosisko - Annituuli Kasurinen
Henri Piispanen
Riku Leskinen
Markku Huhtamo
Rinna Paatso
Juulia Rönkkö
Agatha, noita - Heljä Heikkinen
Aiheesta muualla

ParaNorman Internet Movie Databasessa (englanniksi)
Elokuvan kotisivut
Elokuvan traileri